b'\n_START_ARTICLE_\nRuby (1652)\n_START_SECTION_\nValmistus\n_START_PARAGRAPH_\nAlus tilattiin toukokuussa 1651 Deptfordin telakalta, jossa rakennust\xc3\xb6ist\xc3\xa4 vastasi Peter Pett. Se laskettiin vesille 15. maaliskuuta 1652.\n_START_SECTION_\nPalvelus\n_START_PARAGRAPH_\nAlus otettiin palvelukseen vuonna 1652 p\xc3\xa4\xc3\xa4llikk\xc3\xb6n\xc3\xa4\xc3\xa4n John Lambert. My\xc3\xb6hemmin samana vuonna p\xc3\xa4\xc3\xa4llikkyyden vastaanotti Anthony Houlding. Ensimm\xc3\xa4isess\xc3\xa4 Englannin-Hollannin sodassa alus osallistui 19. toukokuuta 1652 Doverin taisteluun, Kentish Knockin taisteluun 28. syyskuuta ja Portlandin taisteluun 18. helmikuuta 1653, jossa Houlding sai surmansa. Aluksen p\xc3\xa4\xc3\xa4llikk\xc3\xb6n\xc3\xa4 oli t\xc3\xa4m\xc3\xa4n j\xc3\xa4lkeen Robert Sanders, jonka alaisuudessa se osallistui valkoisen laivueen p\xc3\xa4\xc3\xa4osastossa Gabbardin taisteluun 2.-3. kes\xc3\xa4kuuta. My\xc3\xb6hemmin aluksen p\xc3\xa4\xc3\xa4llikk\xc3\xb6n\xc3\xa4 oli Edmund Curtis._NEWLINE_Alus osallistui my\xc3\xb6s toisen ja kolmannen Englannin-Hollannin sodan taisteluihin. Se palveli sotien j\xc3\xa4lkeen L\xc3\xa4nsi-Intiassa, ja vuonna 1683 se siirrettiin Leewardsaarille suojaamaan brittil\xc3\xa4ist\xc3\xa4 siirtokuntaa Karibianmeren merirosvoilta. _NEWLINE_Alus rakennettiin uudelleen vuonna 1687 Blackwallissa Sir Henry Johnsonin telakalla. Se osallistui Espanjan perimyssotaan, jonka aikana se osallistui amiraali John Benbowin mukana taisteluun elokuussa 1702._NEWLINE_Alus rakennettiin uudelleen Deptfordissa vuonna 1706 nelj\xc3\xa4nnen luokan aluksena, jolloin sill\xc3\xa4 oli 46-54 tykki\xc3\xa4. Ranskan laivaston Mars valtasi HMS Rubyn Lizardin taistelussa 21. lokakuuta 1707. Alus siirrettiin Brestiin, jossa se liitettiin Ranskan laivastoon nimell\xc3\xa4 Ruby. Alus osallistui L\xc3\xa4hi-id\xc3\xa4n sotatoimiin ennen kuin se poistettiin palveluksesta ja romutettiin vuonna 1708.'